
Návrh uznesenia

Mestské zastupiteľstvo mesta Trnava po prerokovaní:

1. Konštatuje, že

jediný predložený súťažný návrh v Obchodnej verejnej súťaži na predaj nehnuteľného majetku Mesta Trnava (časť pozemkov k.ú. Trnava, ul. Spartakovská) nesplnil podmienky Mesta Trnava ako navrhovateľa v súťaži
2. Ruší

Obchodnú verejnú súťaž na predaj nehnuteľného majetku Mesta Trnava (časť pozemkov k.ú. Trnava, ul. Spartakovská), schválenú Uznesením Mestského zastupiteľstva mesta Trnava č. 661 zo dňa 15.4.2025, v zmysle časti A/ bod 10 podmienok obchodnej verejnej súťaže, a to z dôvodu, že obchodná verejná súťaž nebola úspešná
3. Schvaľuje
v zmysle § 9 ods. 2 písm. a) zákona č. 138/1991 Zb. o majetku obcí v znení neskorších predpisov spôsob prevodu vlastníctva nehnuteľného majetku zapísaného na liste vlastníctva č. 5000, obec Trnava, katastrálne územie Trnava, vo výlučnom vlastníctve Mesta Trnava, Hlavná ul. 1, 917 71 Trnava, IČO: 00 313 114, formou predaja nehnuteľností podľa § 9a ods. 15 písm. f) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa, a to nehnuteľností:
· časti pozemku C-KN parc. č. 5671/95 – zastavaná plocha a nádvorie o výmere 24814m2, a to novovytvorený pozemok parcely registra „C“ parc. č. 5671/475, druh pozemku: zastavaná plocha a nádvorie, s výmerou 3333 m2, vytvorený na základe Geometrického plánu číslo 13/2025, vyhotoveného dňa 05.05.2025 vyhotoviteľom Jana Chynoradská – GEODET, Schumerova ulica 9082/32, 917 01 Trnava, IČO: 37 566 482, konkrétne osobou: Jana Chynoradská, autorizačne overeného dňa 05.05.2025 Ing. Jozefom Vlachovičom, a úradne overeného dňa 15.05.2025 Okresným úradom Trnava, katastrálnym odborom, pod číslom G1 578/2025
· časti pozemku C-KN parc. č. 5671/123 – ostatná plocha o výmere 724m2, a to novovytvorený pozemok parcely registra „C“ parc. č. 5671/476, druh pozemku: ostatná plocha, s výmerou 32 m2 a novovytvorený pozemok parcely registra „C“ parc. č. 5671/477, druh pozemku: ostatná plocha, s výmerou 6 m2, vytvorených na základe Geometrického plánu číslo 13/2025, vyhotoveného dňa 05.05.2025 vyhotoviteľom Jana Chynoradská – GEODET, Schumerova ulica 9082/32, 917 01 Trnava, IČO: 37 566 482, konkrétne osobou: Jana Chynoradská, autorizačne overeného dňa 05.05.2025 Ing. Jozefom Vlachovičom, a úradne overeného dňa 15.05.2025 Okresným úradom Trnava, katastrálnym odborom, pod číslom G1 578/2025
· časti pozemku C-KN parc. č. 5671/124 – zastavaná plocha a nádvorie o výmere 5574m2, a to novovytvorený pozemok parcely registra „C“ parc. č. 5671/124, druh pozemku: zastavaná plocha a nádvorie, s výmerou 5303 m2, vytvorený na základe Geometrického plánu číslo 13/2025, vyhotoveného dňa 05.05.2025 vyhotoviteľom Jana Chynoradská – GEODET, Schumerova ulica 9082/32, 917 01 Trnava, IČO: 37 566 482, konkrétne osobou: Jana Chynoradská, autorizačne overeného dňa 05.05.2025 Ing. Jozefom Vlachovičom, a úradne overeného dňa 15.05.2025 Okresným úradom Trnava, katastrálnym odborom, pod číslom G1 578/2025
· pozemku C-KN parc. č. 5671/125 – zastavaná plocha a nádvorie o výmere 1521m2
do výlučného vlastníctva UNITED Real Estate s.r.o., so sídlom: Šafárikovo nám. 4, 811 02 Bratislava, IČO: 53 606 361, za kúpnu cenu 700 EUR/m2 a dojednania finančnej nadhodnoty kúpnej ceny, vzniknutej v prípade potreby spresnenia (zmeny) územnoplánovacích regulatívov za účelom ich zosúladenia s ideovým architektonickým a projektovýv riešením kupujúceho v území dotkmutom predmetom prevodu
pričom podľa § 9a ods. 15 písm. f) zákona č. 138/1991 Zb. o majetku obcí v znení neskorších predpisov dôvod hodný osobitného zreteľa spočíva v tom, že v zmysle § 5 ods. 2 písm. d) Zásad hospodárenia a nakladania s majetkom Mesta a s majetkom štátu, ktorý Mesto užíva, predchádzajúca obchodná verejná súťaž na predaj majetku skončila neúspešne, pričom za neúspech nebol zodpovedný vyhlasovateľ a súčasne v zmysle § 5 ods. 2 písm. k) Zásad hospodárenia a nakladania s majetkom Mesta a s majetkom štátu, ktorý Mesto užíva, kedy bude prevod majetku mesta slúžiť k zabezpečeniu bytovej výstavby alebo sa ním zabezpečí realizácia a naplnenie zámerov individuálnej bytovej výstavby v súlade s územným plánom mesta a súčasne v zmysle § 5 ods. 2 písm. m) Zásad hospodárenia a nakladania s majetkom Mesta a s majetkom štátu, ktorý Mesto užíva, prevod majetku mesta prispeje k podpore investičných akcií v súlade s územným plánom mesta (dobudovanie predmetu prevodu ako dotknutého územia mesta o bývanie a občiansku infraštruktúru)
s tým, že v zmysle § 4 ods. 1 Zásad hospodárenia a nakladania s majetkom Mesta a s majetkom štátu, ktorý Mesto užíva, spĺňa dotknutý majetok mesta kritérium prebytočnosti, kedy za prebytočný majetok mesta sa považuje majetok, ktorý neslúži mestu alebo správcom na verejné účely, na podnikateľskú činnosť alebo na výkon samosprávy mesta (§ 4 ods. 1 písm. a) zásad) a súčasne na základe protihodnoty, ktorú mesto môže získať za majetok vo forme kúpnej ceny pri predaji prebytočného majetku mesta (§ 4 ods. 1 písm. c) zásad)
4. Berie na vedomie
v zmysle § 9a ods. 15 písm. f) bod 1/ zákona č. 138/1991 Zb. o majetku obcí v znení neskorších predpisov všeobecnú hodnotu prevádzaných nehnuteľností mesta určenú znaleckým posudkom č. 157/2025 vypracovaným dňa 20.8.2025 Ing. Jozefom Račekom nasledovne:
	Názov
	Všeobecná hodnota [€]

	Pozemky
	

	 LV  č.5000  a GP  č.13/2025- funkčný kód B 01x - parc. č. 5671/125 (1 521  m2)
	632 766,42

	 LV  č.5000  a GP  č.13/2025- funkčný kód B 01x - parc. č. 5671/475 (3 333  m2)
	1 386 594,66

	 LV  č.5000  a GP  č.13/2025- funkčný kód B 01x - parc. č. 5671/476 (32  m2)
	13 312,64

	 LV  č.5000  a GP  č.13/2025- funkčný kód B 01x - parc. č. 5671/477 (6  m2)
	2 496,12

	 LV  č.5000  a GP  č.13/2025- funkčný kód B 01x - parc. č. 5671/124 (5 303  m2)
	2 206 154,06


5. Ukladá
Mestskému úradu v Trnave

pripraviť na zasadnutie MZ schválenie prevodu nehnuteľného majetku mesta v zmysle výrokovej časti tohto uznesenia postupom podľa zákona č. 138/1991 Z.z. a Zásad hospodárenia a nakladania s majetkom Mesta a s majetkom štátu, ktorý Mesto užíva
Dôvodová správa

Mesto Trnava, Mestské zastupiteľstvo mesta Trnava ako vyhlasovateľ uznesením č. č. 661 zo dňa 15.4.2025 schválil podmienky obchodnej verejnej súťaže na predaj nehnuteľného majetku Mesta Trnava, konkrétne časť pozemkov k.ú. Trnava, ul. Spartakovská. 

Obchodná verejná súťaž sa uskutočnila od 19.5.2025 do 20.6.2025 do 12,00 hod.. Minimálna navrhovaná kúpna cena (minimálne podanie) zo strany uchádzača bude: 700 EUR/m2.

Do súťaže sa zapojil jeden záujemca, spol. UNITED Real Estate, s. r. o., ktorý ponúkol ako minimálne podanie kúpnu cenu 700 eur/ m2.

Zo súťažného návrhu a listu jediného záujemcu – spol. UNITED Real Estate, s. r. o., ktorý sa do OVS zapojil, list zo dňa 19.06.2025 vyplynulo, že záujemca nesplnil náležitosti súťažného návrhu v zmysle podmienok OVS schválených a vyhlásených Mestom Trnava, nakoľko súťažný návrh neobsahoval podpísaný návrh zmluvy ako to vyžadoval najmä bod 2. časti B. súťažných podmienok. Zároveň, ako vyplýva zo zápisnice zo 4. mimoriadneho zasadnutia Majetkovej komisie Mestského zastupiteľstva Mesta Trnava konaného 24.06.2025, spísanej dňa 08.07.2025, záujemca nepredložil ani potvrdenie o neexistencii nedoplatkov – Dôvera zdravotná poisťovňa, a.s., ani potvrdenie o neexistencii nedoplatkov – daňový úrad. Z uvedeného je zrejmé, že ponuka záujemcu nepreukázala podmienky účasti v zmysle bodu 1. písm. c) časti B. Súťažných podmienok.

Mesto Trnava ako vyhlasovateľ cestou mestského úradu na odporučenie komisii ďalej vyzvalo na rokovanie jediného záujemcu za účelom vysvetlenia súťažného návrhu, ktorý nezodpovedal súťažným podmienkam. 
Nakoľko u záujemcu trvá záujem o nadobudnutie vlastníctva nehnuteľností (predmetu OVS) a súčasne ale Mesto Trnava nepovažuje ponuku záujemcu ako ponuku preukazujúcu podmienky účasti spĺňajúcu podmienky súťaže, možno obchodnú verejnú súťaž hodnotiť ako neúspešnú a v zmysle uvedeného bol spracovaný aj tento materiál.

Pri prevode majetku z dôvodu hodného osobitného zreteľa podľa § 9a ods. 15 písm. f) zákona o majetku obcí obecné zastupiteľstvo podľa § 9 ods. 2 písm. a) zákona o majetku obcí schvaľuje spôsob prevodu majetku obce z dôvodu hodného osobitného zreteľa, vrátane vyčíslenia všeobecnej hodnoty prevádzaného majetku obce a súčasne vrátane zdôvodnenia osobitného zreteľa prevodu, ktorý je zdôvodnený v súlade so zásadami hospodárenia s majetkom obce v zmysle § 9 ods. 1 písm. i) zákona o majetku obcí.

Prílohy:

· územnoplánovacia informácia k dotknutým pozemkom

· geometrický plán dotknutých pozemkov
